b'\n_START_ARTICLE_\nAvala, Beograd\n_START_SECTION_\nSpomenik Neznanemu junaku\n_START_PARAGRAPH_\nPo 1. svetovni vojni je lokalno prebivalstvo odkrilo ve\xc4\x8dje \xc5\xa1tevilo grobov srbskih vojakov ubitih v vojni, med njimi tudi grob nekega neznanega srbskega vojaka. Prebivalci okoli\xc5\xa1kih vasi so temu vojaku leta 1922 postavili skromen spomenik. Kasneje je Dr\xc5\xbeavni zbor za postavljanje spomenikov neznanim junakom odlo\xc4\x8dilo, da se na vrhu Avale postavi repezentativni spomenik. Projekt za spomenik je naredil kipar Ivan Me\xc5\xa1trovi\xc4\x87, v obliki mavzoleja z kariatidami, ki predstavljajo \xc5\xbeenske v narodnih no\xc5\xa1ah iz vseh jugoslovenskih krajev. Spomenik je zgrajen med letoma 1934 do 1938 in je iz granita. Za potrebe tega spomenika so leta 1934 z dinamitom raztrelili srednjeve\xc5\xa1ki grad \xc5\xbdrnov. Srbija se razlikuje od ostalih udele\xc5\xbeenih dr\xc5\xbeav 1. svetovne vojne po tem, da imajo druge dr\xc5\xbeave spomenike Neznanem vojaku, samo Srbija Neznanem junaku._NEWLINE_V neposredni bli\xc5\xbeini je tudi spomenik sovjetskim vojnim veteranom, ki so umrli v letalski nesre\xc4\x8di 19. oktobra 1964.\n_START_SECTION_\nAvalski stolp\n_START_PARAGRAPH_\nNa ni\xc5\xbejem vrhu Avale je bil zgrajen leta 1965 Avalski TV stolp po projektu arhitekta Uglje\xc5\xa1a Bogdanovi\xc4\x87a in Slobodana Janji\xc4\x87a, ki je bil zru\xc5\xa1en v bomardiranju NATO-vih sil 29. aprila 1999 leta. Stolp je bil najvi\xc5\xa1ja zgradba v tedanji Jugoslaviji.\n_START_SECTION_\nSrednjeve\xc5\xa1ki grad \xc5\xbdrnov\n_START_PARAGRAPH_\nNa Avali se je nahajal grad, Srbi so ga imenovali "\xc5\xbdrnov", Turki so mu nadeli ime Avala (arabsko pregrada ali ovira). Ne ve se, kdaj to\xc4\x8dno je bil zgrajen, \xc4\x8deprav so v njegovi bli\xc5\xbeini \xc5\xbeiveli ljudje \xc5\xbee v prazgodovinskem \xc4\x8dasu. Grad je \xc5\xa1\xc4\x8ditil rudnike v njegovi bli\xc5\xbeini in sicer rudnik srebra v Ripnju.\n_START_SECTION_\nGostinstvo, turizem, \xc5\xa1port, ekologija\n_START_PARAGRAPH_\nNa vrhu Avale se nahajajo gostinski objekti: hotel "Avala", planinska hi\xc5\xa1a "Mitrovi\xc4\x87ev dom", planinsko po\xc4\x8divali\xc5\xa1\xc4\x8de "\xc4\x8carapi\xc4\x87ev brest", planinski dom "\xc4\x8carapi\xc4\x87ev brest"._NEWLINE_Na pobo\xc4\x8djih Avale je leta 1929. potekalo prvo tekmovanje v smu\xc4\x8darskem teku na 8 km v Srbiji. Prvo smu\xc4\x8darsko prvenstvo Srbije po 2. svetovni vojni je prav tako potekalo na tem gri\xc4\x8devju.'